钦定古今图书集成/明伦汇编/氏族典/第088卷 > 卢祖尚
## 钦定古今图书集成/明伦汇编/氏族典/第088卷 > 卢祖尚

按《唐书卢祖尚传》，“祖尚字季良，光州乐安人。家饶财，
好施，以侠闻。隋大业末，募壮士捕盗，时年十九，善御
众，所向有功。宇文化及之乱，据州称刺史。越王侗立，
遣使归地，因署本州总管，封沈国公。王世充僭位，以
州归高祖，授刺史，封弋阳郡公，历蒋州刺史、寿州都
督、瀛州刺史，有能名。贞观二年，交州都督以贿败，咸”
以祖尚才可用，召见内殿，托疾自解。帝遣杜如晦等
谕意，固辞。帝怒，命斩朝堂。既而悔之，诏复其官。